Na temelju članka 118. stavak 2. podstavak 3. Zakona o odgoju i obrazovanju u osnovnoj i srednjoj školi ( NN 87/08.,86/09.,92/10.,105/10.,90/11.,86/12 i 94/13.)., a u svezi s člankom 18. stavak 3. Zakona o javnoj nabavi ( NN 90/11.,83/13 i 143/13.) , Školski odbor Osnovne škole Ivana Brnjika Slovaka, Jelisavac na sjednici održano j 17. prosinca 2013. godine donio je

ODLUKU O PROVOĐENJU JAVNE NABAVE MALE VRIJEDNOSTI

Članak 1.

Osnovna škola Ivana Brnjika Slovaka ( u daljem tekstu: Naručitelj) ovom Odlukom uređuje postupak koji prethodi ugovornom odnosu za nabavu roba i usluga procijenjene vrijednosti do 200.000,00 kn, odnosno za nabavu radova procijenjene vrijednosti do 50.000,00 kn za koje se ne primjenjuje Zakon o javnoj nabavi.

Članak 2.

Prilikom provođenja postupaka ove Odluke naručitelj je obvezni u odnosu na sve gospodarske subjekte poštovati načelo slobode kretanja robe, načelo slobode poslovnog nastanka i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

Članka 3.

Nabavu roba, radova i usluga procijenjene vrijednosti do 20.000,00 kn naručitelj provodi izdavanjem narudžbenice ili sklapanjem ugovora s jednim gospodarskim subjektom. Na izdavanje narudžbenice, odnosno sklapanje ugovora za nabavke iz stavka 1. ovog članka primjenjuje se važeća interna Procedura stvaranja ugovorenih obveza za koje nije obvezna javna nabava.

Članak 4.

Za nabavu roba, radova i usluga procijenjene vrijednosti veće od 200.000,00 kn naručitelj mora zatražiti tri ponude . Postupak nabave iz stavka 1. ovog članka priprema i provodi Povjerenstvo za provođenje nabave male vrijednosti ( u daljem tekstu: Povjerenstvo ) koje imenuje ravnatelj škole za svaki pojedinačni slučaj. Povjerenstvo broji tri člana.

Članka 5.

Poslovi povjerenstva su:

* izrađuje poziv i potrebnu dokumentaciju za podnošenje ponuda,
* objavljuje poziv i drugu dokumentaciju na internetskoj stanici Naručitelja ,
* upućuje, preporučenom pošiljkom, poziv za dostavu ponuda na adresu najmanje tri gospodarska subjekta koji obavljaju djelatnost koja je predmet nabave,
* zaprima, otvara, uspoređuje i ocjenjuje pristigle ponude,
* izrađuje Zapisnik o otvaranju, pregledu, usporedbi i ocjeni ponuda,
* predlaže ravnatelju škole odabir ponuditelja koji udovoljava uvjetima i ima najnižu cijenu

Članak 6.

Kada na poziv za podnošenje ponuda pristigne samo jedna ponuda Povjerenstvo će predložiti ravnatelju škole njezin odabir ukoliko ponuda udovoljava traženim uvjetima.

Članak 7.

Naručitelj je dužan u roku utvrđenom dokumentacijom za nadmetanje pisano obavijestiti sve ponuditelje o odabiru ponuditelja. Obavijest o odabiru objavljuje se na internetskoj stranici Naručitelja.

Članak 8.

Odredbe članka 4. ovog Pravilnika ne primjenjuje se:

* na nabavku usluga koje po svojoj naravi zahtijevaju specijalistička stručna znanja ( npr. konzultanske, javnobilježničke, konzervatorske , odvjetničke, zdravstvene i sl. usluge),
* u slučaju kada predmet nabave može izvršiti samo određeni gospodarski subjekt odnosno kada subjekt ima koncesiju za određenu uslugu,
* u slučaju nabave koja zahtijeva hitnost radi sprečavanja nastanka ili otklanjanja nastale štete.
* u slučaju kada osnivač škole provodi zajedničku nabavu za više naručitelja

Članak 9.

Ova Odluka stupa na snagu danom donošenja.

Klasa: 402-01/01-13-4

Urbroj:2149/07-01-13

Jelisavac, 17.12.2013.